钦定古今图书集成/明伦汇编/闺媛典/第206卷 > 唐景禹妻徐氏
## 钦定古今图书集成/明伦汇编/闺媛典/第206卷 > 唐景禹妻徐氏

按《馀姚县志》：徐氏，唐景禹妻。景禹登嘉靖丙辰进士，
即是冬暴死于京邸。徐闻讣痛绝，再日始甦，时年二
十三。营葬，命为两圹，曰：“吾不久入此矣。”无嗣后伯氏
子日夜饮泣不食，翁怜而慰之，稍进食。家贫，尽毁其
衣饰为舅姑养，终其天年。晚益不给，依寡母纺绩，四
十五年如一日。